23 वर्ष से गुड़ाझोर हेल्थ सेंटर पर डाॅक्टर नहीं
गालूडीह| 23वर्ष से बाघुड़िया-गुड़ाझोर स्वास्थ्य केंद्र पर एक भी चिकित्सक की पदस्थापना नहीं हो सकी है। स्वास्थ्य केंद्र एक मात्र पारा एएनएम बेला सरकार के भरोसे चल रहा है। इस संबंध में बेला सरकार ने बताया कि उन्होंने कई बार विभाग को इस संबंध में पत्र लिखकर स्वास्थ्य केंद्र पर चिकित्सक पदस्थापना की मांग की जा चुकी है, लेकिन आज तक कोई पहल नहीं हुई है। उन्होंने बताया कि केंद्र में आज तक बिजली का संयोजन भी नहीं हुआ है। आप अंदाजा लगा सकते हैं कि सरकार तथा जनप्रतिनिधि केंद्र के प्रति कितने सजग हैं। मिली जानकारी के अनुसार इस स्वास्थ्य केंद्र पर प्रतिदिन मरीजों की अच्छी खासी भीड़ लगती है।
hin_Deva hin_Deva